b"\n_START_ARTICLE_\nPuteal de la Moncloa\n_START_SECTION_\nHist\xc3\xb2ria\n_START_PARAGRAPH_\nLa primera refer\xc3\xa8ncia documental sobre la pe\xc3\xa7a es remunta a 1654, quan pertanyia a la reina Cristina de Su\xc3\xa8cia. En morir aquesta va passar al seu secretari, Azzolino, despr\xc3\xa9s al nebot d'aquest, Pompeu,  despr\xc3\xa9s a Livio Odescalchi i d'ell al pr\xc3\xadncep d'Erba, la col\xc2\xb7lecci\xc3\xb3 d'escultura del qual va ser adquirida per Felip V. Va passar al Palau d'Aranjuez y finalment al Palau de la Moncloa d'on va passsar a propietat del ministeri de Foment despr\xc3\xa9s de la revoluci\xc3\xb3 de 1868, des d'aqu\xc3\xad es va traslladar a la col\xc2\xb7lecci\xc3\xb3 del Museu Arqueol\xc3\xb2gic Nacional d'Espanya.\n_START_SECTION_\nDescripci\xc3\xb3\n_START_PARAGRAPH_\nEl Puteal ha tingut tradicionalment una especial significaci\xc3\xb3 per la relaci\xc3\xb3 que van establir els investigadors entre els seus relleus i els del Parten\xc3\xb3, havent-se'n usat fins fa poc per reconstruir el perdut grup central del front\xc3\xb3 oriental del mencionat temple, encara que estudis m\xc3\xa9s recents han posat de manifest importants difer\xc3\xa8ncies entre ambdues obres, tant estil\xc3\xadstiques com iconogr\xc3\xa0fiques. D'altra banda la qualitat del Puteal est\xc3\xa0 molt lluny de la de les escultures de F\xc3\xaddies, estant obra d'un taller neo\xc3\xa0tic de segona categoria._NEWLINE_Realitzat en marbre, est\xc3\xa0 decorat amb relleus que narren dos mites grecs: el naixement d'Atena a l'Olimp i el de les Parques, les encarregades de teixir el dest\xc3\xad de d\xc3\xa9us i homes. El naixement d'Atena es representa amb Atena vestida amb una t\xc3\xbanica, un casc \xc3\xa0tic i l'escut a la seva m\xc3\xa0 esquerra amb la cara girada cap al seu pare Zeus assegut en un tron i amb el doble feix de raigs a la seva m\xc3\xa0, entre tots dos flotant es troba Nike, la vict\xc3\xb2ria alada que tracta de coronar a Atena amb llorer. A la dreta de Zeus hi \xc3\xa9s Hefest amb una doble atxa en la seva m\xc3\xa0. Segueixen les Parques, Cloto asseguda amb la filosa representa el present, la figura central \xc3\xa9s L\xc3\xa0quesis que representa el futur i \xc3\x80tropo la tercera, asseguda tamb\xc3\xa9, \xc3\xa9s la que, t\xc3\xa9 a la seva m\xc3\xa0 el fus ple de fil simbolitzant el passat."